เรื่องร้องเรียน (ความปลอดภัย) วันที่ 2022-06-20 02:37:05 — แขวงบางปะกอก เขตราษฎร์บูรณะ กรุงเทพมหานคร
แจ้งเรื่องที่จอดรถชั่วคราว บริเวณหน้าปากซอย สุขสวัสดิ์ 26, 28

ปัญหา

เนื่องจาก ช่วงเช้า และเย็น จะมีผู้ปกครองที่เดินทางมาส่งบุตรหลานมาเรียน ที่โรงเรียนบางปะกอก ซึ่งอยู่ฝั่งตรงข้ามโรงเรียน
ถ้ามาส่งด้วยรถจักรยานยนต์ จะวนไปอีกฝั่งยากและอันตรายเนื่องจากรถค่อนข้างเยอะ และขับเร็ว

ทำให้จำเป็นต้องหาที่จอดรถบริเวณปากซอยสุขสวัสดิ์ 26 และ 28 ชั่วคราว เพื่อส่งบุตรหลาน และตอนบ่ายคือมารอรับกลับ

แต่ที่ผ่านมา ประสบปัญหา ไม่มีที่จอดรถแบบเป็นกิจจะลักษณะ ไม่มีป้ายบอกชัดเจน จึงนำรถขึ้นไปจอดบนฟุตบาท บริเวณที่ไม่มีผู้คนสัญจร ไม่มีคนเดินพลุกพล่าน และเสี่ยงโดนเจ้าหน้าที่ตำรวจจับอยู่บ่อยครั้ง แต่ก็ต้องยอมเสี่ยงเพราะไม่มีทางเลือก และเข้าใจว่าทำผิดกฎหมายจริงๆ

สิ่งที่ต้องการร้องเรียนและร้องขอคือ

อยากให้ทาง กทม จัดที่จอดรถจักรยานยนต์ชั่วคราวบริเวณที่กล่าวถึง เพื่อบรรเทาปัญหาที่เกิดขึ้น และที่ผ่านมา ตำรวจไม่เคยช่วยเหลือ มีแต่จับ ปรับ ล็อคล้อ เสียค่าปรับ 1,000 บาท ซ้ำเติมประชาชน

ข้อเสนอแนะ

ปรับที่จอดจักรยาน ให้สามารถจอดรถจักรยานยนต์ได้ชั่่วคราว อาจจะเฉพาะช่วงเวลาเช้าและเย็น ตัวอย่าง  
สามารถจอดรถจักรยานยนต์ได้ชั่วคราว เฉพาะเวลา 06.00-08.00 และ 15.00 - 16.00 เป็นต้น

ขอความกรุณาพิจารณาปัญหาที่เกิดขึ้นด้วยนะครับ จ่ายค่าปรับไม่ไหวจริงๆ และถ้าไม่ต้องมาส่งบุตรหลาน ก็คงไม่มาจอดบริเวณนี้